Siaha-a VC member-ten damdawi in tifai – LUNGLEN\nSiaha-a VC member-ten damdawi in tifai\n2nd September 2018 Lunglen Districts, Mizo, News, Siaha 0\nAizawl, September 2, 2018\nSiaha Town Joint VC chuan nimin tuk khan Mizoram chhunga damdawi in fai inelna (KAYAKALP) leh Mizoram Khawpui Fai intihsiakna neih mek pualin khawpui leh damdawi\nin tifaiin an hnatlang.\nHnatlang tan hmaa District TB Office kawta hun hmanah a kaihruaitu M.H.Vanlalsawma, Joint VC President chuan District Hospital chu a thawktute ta chauh a nih loh thu sawiin, “Politics chauh buaipui lo va, a tak ngeia ram hmasawn nan damdawi in tihfai hnatlang thawk tura Joint VC Member in pen chhuak hi a ropui,” a ti.\nDr. C.Lalrosanga, Medical Superintendent leh Dr. K.Rakhu te pawhin Joint VC inpekna chu fakawm an tih thu leh an hnathawh chuan rah tha a chhuah ngei an beisei thu an sawi bawk.\nHnatlangah hian Siaha Town Joint VC 22 atangin VC 18 an lo tel thei a, VC member 150 chuang an thawk chhuak a. Damdawi in fai inelna atan hian Medical Department, Siaha\ndistrict chuan theihtawp chhuahin hma a la mek a, thawktute pawhin vawi tam tak thianghlimna hnatlang an lo thawk tawh a. Joint VC-in hnatlang an thawh zawh hian Model Youth Association, New Siaha pawhin faina hnatlang hi an thawk chhunzawm nghal bawk.\nMZP-in ramria hma la chak lovah sorkar ngai; kawngzawh an tintuah\nMizo Idol star hlui Rachel Lalnunkimi music video thar ‘Mai A Lum E’ release a ni